CELEX: 62011TN0567
Language: hu
Date: 2011-10-31 00:00:00
Title: T-567/11. sz. ügy: 2011. október 31-én benyújtott kereset — Viejo Valle kontra OHIM — Etablissements Coquet (mélytányér barázdákkal)

4.2.2012   
            
            
               HU
            
            
               Az Európai Unió Hivatalos Lapja
            
            
               C 32/27
            
         2011. október 31-én benyújtott kereset — Viejo Valle kontra OHIM — Etablissements Coquet (mélytányér barázdákkal)
   (T-567/11. sz. ügy)
   2012/C 32/56
   A keresetlevél nyelve: spanyol
   
      Felek
   
   
      Felperes: Viejo Valle, SA (L’Olleria, Spanyolország) (képviselő: I. Temiño Ceniceros ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Etablissements Coquet SA (Saint Léonard de Noblat, Franciaország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               a jelen keresetet, annak mellékleteivel együtt nyilvánítsa elfogadhatónak;
            
         
               —
            
            
               a Belső Piaci Harmonizációs Hivatal (védjegyek és formatervezési minták) (OHIM) harmadik fellebbezési tanácsának az R 1055/2010-3. sz. ügyben 2011. július 29-én hozott határozatát helyezze hatályon kívül;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
      A megsemmisítés iránti kérelemmel érintett formatervezési minta: a 384912-0009. sz. formatervezési minta, amely egy díszített tányért (mélytányért) ábrázol.
   
      A közösségi formatervezési minta jogosultja: a felperes.
   
      A közösségi formatervezési minta megsemmisítését kérelmező fél: Etablissements Coquet SA.
   
      A megsemmisítés iránti kérelem indokolása: a 6/2002/EK rendelet 25. cikke (1) bekezdése f) pontjának megsértése, mivel a közösségi formatervezési minta az egyik tagállam szerzői jogi jogszabályai értelmében védelem alatt álló mű engedély nélküli felhasználásának minősül.
   
      A megsemmisítési osztály határozata: a megsemmisítési osztály a megsemmisítés iránti kérelemnek helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 6/2002/EK rendelet 25. cikke (1) bekezdése f) pontjának és a 2245/2002 rendelet 28. cikke (1) bekezdése b) pontja iii. alpontjának megsértése, mivel az alperes nem támasztotta alá megfelelően okiratokkal a megsemmisítés iránti kérelem alapját képező védelem alatt álló művet, sem ahhoz fűződő jogát, sem annak tárgyát.